Riigikantselei taastamise algusdaatumiks võiks lugeda 29. septembrit 1989, kui ENSV Ministrite Nõukogu andis määruse, millega korraldati põhjalikult ümber ENSV Ministrite  Nõukogu Asjadevalitsus. Nimi jäi küll esialgu samaks, kuid juba ENSV Ülemnõukogu poolt vastuvõetud seaduses "Eesti Nõukogude Sotsialistliku Vabariigi Valitsuse kohta" 6. detsembrist 1989 tuli ametlikus käibes kasutusele nimi Riigikantselei.